StoneToss

StoneToss on netissä julkaistava radikaali antisemitistinen sarjakuva ja sen tekijän käyttämä pseudonyymi.David Ingram, Elon Musk's X bans revealing the names of anonymous users after scrutiny of an antisemitic cartoonist NBC News 22.3.2024, viitattu 14.7.2024 Rachael Davies, Who is Stonetoss? X is suspending people for identifying right-wing cartoonist The Standard 21.3.2024, viitattu 14.7.2024 StoneToss-nimimerkki ja sillä tehty sarjakuva perustettiin vuonna 2017. Tulevina vuosina sen suosio kasvoi äärioikeistolaisten lukijoiden keskuudessa. Sarjakuvassa on usein käytetty antisemitistisiä, rasistisia sekä seksuaali- ja sukupuolivähemmistöjä halventavia teemoja. Värikkäiksi ja yksinkertaisiksi kuvailtuja sarjakuvia on kritisoitu holokaustin kiistämisestä. Sarjakuvissa on esiintynyt muun muassa pikkulapsen verta juova juutalainen. Muita teemoja ovat olleet transsukupuolisten henkilöiden itsemurhat, joita on käsitelty ilakoivaan sävyyn. Julkaisussa on myös esitetty juutalaisten salaliiton edistäneen QAnon- uskomusten leviämistä.Facebook, Instagram Should Deplatform StoneToss Counter- Extremism Project 17.5.2021, viitattu 14.7.2024 Global Internet Forum to Counter Terrorismin tutkimukseen keskittyvä haara luonnehti StoneTossia "kryptonatsiksi", joka pyrki tekemään uusnatsien näkökulmista suuren yleisön silmissä hyväksyttävämpiä. StoneToss on kiistänyt olevansa uusnatsi.Will Oremus, Taylor Telford, Musk tried to ‘punish’ critics, judge rules, in tossing a lawsuit The Washington Post 25.3.2024, viitattu 14.7.2024 Rob Beschizza, Nazi cartoonist meets the Streisand Effect after Twitter censors discussion of his identity Boing Boing 16.3.2024, viitattu 14.7.2024 Anti- Defamation League kritisoi vuonna 2021 sarjakuvassa esitettyä antisemitististä väkivaltaa ja luonnehti StoneTossia äärioikeistolaiseksi kuvittajaksi. StoneToss on julkaissut sarjakuvia omilla nettisivuillaan ja sosiaalisen median alustoilla. Vuonna 2021 Counter Extremism Project syytti Facebookia ja Instagramia kyvyttömyydestä tai haluttomuudesta reagoida tehokkaasti vihapuheeseen ja antisemitismiin, koska alustat olivat mahdollistaneet StoneTossille "valtavan" lukijakunnan. Tuolloin StoneTossilla oli Facebookissa yli 103 000 seuraajaa. Twitterin kautta sarjakuva on NBC:n mukaan tavoittanut miljoonia lukijoita. 12\. maaliskuuta 2024 Twitterissä alkoi levitä StoneTossin takana olleeksi väitetyn, vartijana ja tietotekniikan parissa työskennelleen 34-vuotiaan texasilaisen miehen nimi. Boing Boingin toimittaja Rob Beschizzan mukaan käyttäjätietojen vuoto Gabista oli yhdistänyt sekä StoneToss-nimellä tehtyjen sarjakuvien että aiemman RedPanels-sarjakuvan samaan tekijään. Tietojen vuodettua StoneToss vetosi suoraan Elon Muskiin nimen leviämisen estämiseksi.David Gilbert, Elon Musk's X Is Suspending Accounts That Reveal a Neo-Nazi Cartoonist's Alleged Identity Wired 20.3.2024, viitattu 14.7.2024 Alusta esti nimen paljastaneita käyttäjiä, ja yksityisyyskäytäntöihin tehtiin muutos, jossa anonyymien tilien käyttäjien oikeiden nimien julkaisu kiellettiin. Tietojen levittäminen jatkui, ja levittämiseen osallistuivat myös eräät tutkijat ja toimittajat. Muskia kritisoitiin valikoivasta suhtautumisesta sananvapauskysymyksiin, ja StoneTossin tapausta luonnehdittiin esimerkiksi Streisand-efektistä. == Lähteet == Luokka:Yhdysvaltalaiset sarjakuvantekijät Luokka:Antisemitismi Luokka:Twitter